ส่วนที่ 1 ข้อมูลสรุป

การดำเนินธุรกิจหลัก

การดำเนินธุรกิจหลัก
ของบริษัทยังมุ่งเน้นให้ความสำคัญกับการทำเหมืองแร่ดีบุกพัฒนาและสำรวจแหล่งแร่ทองคำ
การทำเหมืองหินแอนดีไซท์ และการพัฒนาอสังหาริมทรัพย์
โดยดำเนินการทั้งโดยตรงและผ่านบริษัทย่อย เป้าหมายของเราคือ
การเพิ่มประสิทธิภาพและศักยภาพในการแข่งขันในธุรกิจหลักของบริษัท
ให้สอดคล้องกับการขยายตัวทางเศรษฐกิจ
ภายใต้ความโปร่งใสและการรักษาวินัยทางการเงินอย่างเคร่งครัด
เรามีความมุ่งมั่นที่จะสร้างมูลค่าเพิ่มสำหรับผู้ถือหุ้น
โดยการดำเนินการตามแผนการดำเนินงานที่ชัดเจน ในการสร้างผลิตภัณฑ์ ที่มีคุณภาพ
รักษามาตรฐานการดำเนินงานที่เป็นเลิศ ภายใต้การบริหารจัดการที่มีประสิทธิภาพ
และนโยบายในการรักษาสภาพแวดล้อม

สภาพการตลาดและการดำเนินงานโดยทั่วไป

ถึงแม้ว่าเศรษฐกิจโลกในปี 2546 ได้รับผลกระทบจากสงครามในอิรัก
แต่เศรษฐกิจของประเทศกำลังมีการขยายตัวอย่างมาก
ทำให้บริษัทสามารถเริ่มโครงการพัฒนาอาคารชุดพักอาศัย 29 ชั้น บนถนนรัชดาภิเษก ซึ่งก่อนหน้านี้
ได้มีการเลื่อนการดำเนินการมาระยะหนึ่ง โดยโครงการพัฒนาภายใต้การดำเนินการของบริษัท
สกายคลิฟฟ์ จำกัด ซึ่งเป็นบริษัทย่อย

บริษัทสามารถเริ่มเตรียมการดำเนินการโครงการพัฒนาเหมืองแร่ทองคำ
อย่างไรก็ตามรายได้จากการขายหินแอนดีไซท์ ลดลงอย่างมากในปี 2546
ซึ่งเกิดจากความต้องการหินโรยทางรถไฟลดลงอย่างมาก
เนื่องจากไม่มีการพัฒนาโครงการของการรถไฟแห่งประเทศไทย
ในด้านของการดำเนินการเหมืองแร่ดีบุก ถึงแม้ว่าบริษัทฯ
จะได้รับผลประโยชน์จากการปรับตัวของราคาดีบุก แต่เนื่องจากปริมาณเรือที่ดำเนินการลดจำนวนลง
ทำให้บริษัทมีรายได้ลดลง

ด้วยวินัยทางการเงินที่เคร่งครัด ทำให้สินทรัพย์ของบริษัทมีความมั่นคง
อย่างไรก็ตามบริษัทมีภาระหนี้สินที่เพิ่มขึ้น ซึ่งสืบเนื่องมาจาก
การเริ่มโครงการก่อสร้างอาคารชุดพักอาศัย 29 ชั้น
และการเริ่มงานก่อสร้างสาธารณูปโภคสำหรับโครงการเหมืองทองคำ ที่จังหวัดเลย
ทั้งนี้อัตราส่วนหนี้สินต่อทุนเพิ่มขึ้นจาก 0.16 เท่า ในปี 2545 เป็น 0.35 เท่า ในปี 2546

การกลับเข้าซื้อขายหุ้นของบริษัทในตลาดหลักทรัพย์แห่งประเทศไทย

เนื่องจากการลดลงอย่างมากของรายได้จากการทำเหมืองดีบุก หุ้นของบริษัทถูกระงับการซื้อขายในปี
2540 เมื่อวันที่ 25 มีนาคม 2546
หุ้นของบริษัทได้รับอนุญาตให้กลับเข้ามาทำการซื้อขายได้อีกครั้งภายใต้กลุ่มฟื้นฟูกิจการ
ซึ่งตั้งแต่เริ่มกลับเข้ามาทำการซื้อขาย หุ้นของบริษัทได้รับการตอบสนองที่ดีจากตลาด

เมื่อวันที่ 14 มีนาคม 2546
รัฐบาลไทยได้อนุมัติประทานบัตรสำหรับการดำเนินการทำเหมืองทองคำในระยะที่ 1 จำนวน 6
ใบให้กับบริษัท และบริษัทได้ดำเนินการในการหาแหล่งเงินทุนเพื่อนำมาใช้ในการพัฒนา ทั้งนี้บริษัท
ได้แต่งตั้งที่ปรึกษาอิสระจากประเทศออสเตรเลียที่มีความรู้ความชำนาญและมีชื่อเสียงเป็นที่ยอมรับจากบรรดาสถาบันการเงินต่าง
ๆ ทั่วโลก เพื่อทำการศึกษา ตรวจสอบเพื่อยืนยันปริมาณแหล่งแร่ทองคำ
และกระบวนการวิธีในการผลิต การศึกษาวิเคราะห์ได้เสร็จสมบูรณ์ในเดือนสิงหาคมที่ผ่านมา
จากรายงานการศึกษาสรุปว่า ปริมาณแร่ทองคำมีปริมาณมากพอที่จะรับรองให้กับสถาบันการเงินว่า
การลงทุนในการพัฒนาเหมืองดังกล่าวมีความเสื่อมลงในระดับที่ต่ำ
จากการที่ได้เจรจากับสถาบันการเงิน บริษัทฯ มีความเห็นว่า
จะได้รับการอนุมัติเงินกู้ในไตรมาสแรกของปี 2547
และการก่อสร้างโรงงานจะสามารถดำเนินการได้ทันที
ซึ่งคาดว่าการก่อสร้างจะแล้วเสร็จสมบูรณ์ภายในปี 2547 การพัฒนาด้านสาธารณูปโภค
การติดต่อกับผู้จัดหาวัตถุดิบต่าง ๆ ตลอดจนการบริการด้านอื่นอยู่ในระหว่างการดำเนินการ
จากราคาทองที่มีการปรับตัวสูงขึ้นอย่างมาก
บริษัทยังเชื่อว่าระดับราคาในปัจจุบันยังไม่ถึงระดับสูงสุดและยังอาจปรับตัวขึ้นไปได้อีก
ดังนั้นบริษัทจึงหลีกเลี่ยงการทำสัญญาซื้อขายทองคำล่วงหน้า

การดำเนินเหมืองหินแอนดีไซท์ ที่จังหวัดสระบุรี

ปี2540 เป็นปีที่ท้าทายอีกปีหนึ่ง ของการดำเนินเหมือนกันแอนดีไซท์ ของบริษัท
ยอดขายของหินโรยทางรถไฟซึ่งเป็นผลิตภัณฑ์หลักของการดำเนินการลดต่ำลงมาก
ทั้งนี้สืบเนื่องมาจาก ไม่มีการพัฒนาโครงการต่างๆ ของการรถไฟแห่งประเทศไทย บริษัทฯ
ตระหนักดีถึงความจำเป็นที่จะต้องลดการเงินจากการขายหินโรยทางรถไฟเพียงอย่างเดียว
ทั้งนี้ในปีที่ผ่านมา บริษัทฯ ได้ดำเนินการขายหิน aggregate
ซึ่งเป็นผลิตภัณฑ์ที่มีความสำคัญในด้านการก่อสร้าง และปูพื้นผิวถนน ซึ่งได้รับความสำเร็จเป็นอย่างดี
เมื่อเร็ว ๆ นี้ หินaggregate ของบริษัทฯ ได้รับการยอมรับว่าเป็นหิน
ซึ่งมีคุณสมบัติตรงตามความต้องการของกรมทางหลวงเพียงรายเดียว ในบริเวณ
จังหวัดสระบุรีและภาคเหนือตอนล่าง จึงทำให้มีความต้องการหิน aggregate ของบริษัทฯ
เพิ่มขึ้นเป็นอย่างมาก และทำให้สามารถจำหน่ายได้ในราคาที่เพิ่มขึ้นด้วย นอกจากนี้ บริษัทฯ
อยู่ในระหว่างเจรจา เพื่อหาความร่วมมือในการผลิตหมอนคอนกรีตสำหรับรองรางรถไฟโดยใช้กับหิน
aggregate ของบริษัทฯ มีความเชื่อมั่นว่ายอดขายของหินโรยทางรถไฟและหิน aggregate
จะมีการขยายตัวเพิ่มขึ้นมาก ทั้งนี้เนื่องมาจากโครงการและแผนการพัฒนาของการรถไฟในปี 2547
และในอนาคต

การดำเนินการเหมืองดีบุก ที่จังหวัดภูเก็ต

บริษัทฯ ดำเนินการทำเหมืองนอกฝั่งทะเลภูเก็ต โดยว่าจ้างผู้รับจ้างทำเหมือง
ซึ่งอยู่ในภายใต้การควบคุมดูแลอย่างเคร่งคัดของบริษัทฯ
กำไรจากดำเนินการเป็นการแบ่งปันผลประโยชน์จากการผลิกกับผู้ว่าจ้าง
เนื่องจากจำนวนเรือที่ร่วมดำเนินการมีปริมาณลดลง ตลอดจนปัจจัยอื่น ๆ เช่นสภาพลมฟ้าอากาศ
และการซ่อมแซมเรือ ทำให้ผลผลิตมีปริมาณลดลงเมื่อเทียบกับปีที่ผ่านมา อย่างไรก็ตาม
เมื่อปีที่ผ่านมาราคาดีบุกมีการปรับตัวสูงขึ้นอย่างต่อเนื่อง และปัจจุบันบริษัทฯ
อยู่ในระหว่างการเจรจากับเรืออีกสองลำ ซึ่งจะช่วยให้มีกำลังการผลิตเพิ่มมากขึ้น ในปี 2547

โครงการพัฒนาอาคารชุดพักอาศัย “เลอ เมโทร คอนโดมิเนียม บนถนนรัชดาภิเษก กรุงเทพฯ

การฟื้นตัวของตลาดอสังหาริมทรัพย์ ทำให้บริษัทฯ นำแผนการก่อสร้างอพาร์ทเม้นท์พร้อมบริการ
บนถนนรัชดาภิเษก ซึ่งได้วางแผนไว้ก่อนวิกฤติเศรษฐกิจในปี 2540 ขึ้นมาทบทวน
จากการศึกษาและวิเคราะห์ได้ข้อสรุปว่า การพัฒนาอาคารชุดพักอาศัยที่มีคุณภาพ
จะมีความเหมาะสมมากกว่า ดังนั้นประมาณกลางปี 2546 ได้เริ่มแผนการพัฒนาอาคารชุดอาศัย 29
ชั้น (เลอ เมโทร) การตอกฐานรากอาคารได้เสร็จเรียบร้อย
และคาดว่าจะเริ่มก่อสร้างตัวอาคารในต้นปี 2547 ทั้งนี้ได้เริ่มขายโครงการ ณ
ที่สำนักงานขายในบริเวณที่ตั้งโครงการเมื่อปลายเดือนพฤศจิกายนที่ผ่านมา
ปัจจุบันมียอดขายเพิ่มขึ้นอย่างต่อเนื่อง
เนื่องจากโครงการตั้งอยู่ในทำเลที่ดีใกล้กับสถานีรถไฟฟ้าใต้ดิน
และสามารถเชื่อมต่อกับเส้นทางด่วนและมอเตอร์เวย์ได้อย่างสะดวก
และเป็นอาคารชุดพักอาศัยที่มีคุณภาพสูงมีระดับ เพียบพร้อมด้วยสิ่งอำนวยความสะดวกต่างๆ มากมาย
ปัจจุบันเงินกู้สำหรับโครงการได้รับการอนุมัติจากสถาบันการเงินเรียบร้อยแล้ว

การถือครองที่ดิน

ในปี 2546 บริษัทฯ ได้ซื้อที่ดินและอสังหาริมทรัพย์เพิ่มอีก 2 รายการประกอบด้วย
พื้นที่อาคารสำนักงานเมืองไทย-ภัทร ชั้น 7 เพื่อเป็นที่ตั้งสำนักงานใหญ่ของบริษัทฯ
ซึ่งย้ายมาจากที่ตั้งโครงการ เลอ เมโทร ซึ่งอยู่ระหว่างการดำเนินการก่อสร้าง
และที่ดินในบริเวณอ่าวภูเก็ตเนื้อที่รวม 6-3-51.3 ไร่ เดิมที่ดินแปลงนี้เคยเป็นของบริษัทฯ
การซื้อที่ดินแปลงนี้จะทำให้ที่ดินอีก 2 แปลงที่มีอยู่ของบริษัทฯ สามารถเชื่อมต่อเป็นผืนเดียวกัน
ซึ่งทำให้เพิ่มศักยภาพของที่ดินเพื่อการพัฒนาในอนาคต
ปัจจุบันที่ดินแปลงดังกล่าวใช้สำหรับการดำเนินกิจการเหมืองแร่ดีบุกของบริษัทฯ

ตามที่ได้รายงานไปแล้วเมื่อปี 2545 ว่าบริษัทฯ
ได้ยื่นข้อเสนอโครการฟื้นฟูและพัฒนาพื้นที่บริเวณอ่าวภูเก็ตต่อรัฐบาลเพื่อพิจารณาอนุมัติ ต่อมาในปี
2546 บริษัทฯ ได้ทำการปรับปรุงข้อเสนอและรายละเอียดต่างๆ
หลังจากการเข้าร่วมประชุมและแสดงความคิดเห็นกับชุมชนและหน่วยงานต่างๆ ในจังหวัดภูเก็ต
ข้อสเนอที่ได้รับการปรับปรุงยังคงมุ่งเน้นในการฟื้นฟูสภาพโดยรอบบริเวณอ่าวภูเก็ต
(รวมทั้งการพัฒนาสวนสมเด็จพระศรีนครินทร์ ตลอดจนการอนุรักษ์ป่าชายเลนในบริเวณอ่าว)
การสร้างท่าเรือท่องเที่ยวสำหรับเรือท่องเที่ยวขนาดใหญ่ และเรือเฟอร์รี่
การสร้างศูนย์ประชุมและศูนย์แสดงสินค้า สวนสนุก และมารีน่า
แนวความติดในการพัฒนาให้เป็นศูนย์กลางทางเทคโนโลยีด้านคอมพิวเตอร์
และท่าเทียบเรือสินค้าได้ถูกยกเลิกไป เพื่อให้สอดคล้องกับความต้องการของชุมชน
ปัจจุบันข้อเสนออยู่ระหว่างการพิจารณาของรัฐบาล

บทสรุป

ปี 2546 ถือว่าเป็นปีที่บริษัทฯ ได้สัมฤทธิ์ผลตามวัตถุประสงค์อย่างมากในหลายๆ ด้าน บริษัทฯ
ได้รับการอนุมัติประทานบัตรเหมืองทองคำสำหรับการดำเนินงานระยะที่ 1 เป็นเวลา 25 ปี
การกลับเข้ามาซื้อขายหุ้นของบริษัทฯ ในตลาดหลักทรัพย์แห่งประเทศไทย
การพัฒนาโครงการอาคารชุดพักอาศัย เลอ เมโทร
ตลอดจนศักยภาพการขยายตัวของการดำเนินการเหมืองหินแอนดีไซท์และเหมืองแร่ดีบุก
ด้วยความทุ่มเทและเสียสละของฝ่ายบริหารและพนักงานทุกท่าน
และความมุ่งมั่นในเป้าหมายระยะยาวของบริษัทฯ
เรามั่นใจว่าทุกคนได้วางรากฐานในการพัฒนาการดำเนินงานที่ดีและสร้างโอกาสในการเจริญเติบโตของบริษัทฯ
ในปี 2547

[1] Information Memorandum on the Loei Gold Project by Como Engineers
Pty Ltd., from the Statement of Ore Resources & Reserves as calculated
by Mr. Edward Brennan, Economic Geologist